Hausa (volk) - Wikipedia
'n Hausa speel op 'n xalan, 'n luitagtige instrument met twee snare.
ca. 40 miljoen
Nigerië 28,5 miljoen
Niger 8,9 miljoen
Benin 1,1 miljoen
Kameroen 353 000
Tsjad 262 000
Ghana 255 000
Ivoorkus 124 000
Soedan 109 000
Sentraal-Afrikaanse Republiek 34 000
Togo 19 000
Ekwatoriaal-Guinee 16 000
Gaboen 12 000
Algerië 11 000
Gambië 9 400
DR Kongo 9 300
Burkina Faso 2 700
Hausa (moedertaal) • Engels (gepraat deur Hausa in Ghana en Nigerië) • Frans (gepraat deur Hausa in Kameroen, Tsjad, Benin, Togo, Gaboen, Niger, Mali en Ivoorkus) • Arabies (gebruik as liturgiese taal en gepraat deur Hausa in Soedan en Tsjad) • Fula (tweede taal)
Maguzawa, Azna, Mawri, Gwandara, Ngezzim, Bole, Fula
Vlag van die Hausa
Verspreiding van die Hausa in Suid-Niger
Verspreiding van die Hausa in Noord-Nigerië
Die Hausa (Hausa: Hausawa, letterlik: "Hausa-volk") is 'n etniese groep inheems aan Noord-Nigerië en Suid-Niger wat noord van beide die Niger- en Benueriviere leef. Die etniese groep omvat sowat 40 miljoen mense en hulle praat Hausa as moedertaal en Arabies, Engels, Frans of Fula as tweede taal. Dit is saam met die Igbo en die Joroeba een van die grootste etniese groepe in beide Nigerië en Wes-Afrika.
Die Hausa vorm 'n diverse, maar kultureel homogene etniese groep wat hoofsaaklik in die streke van die Sahel en die Soedan voorkom. Behalwe Niger en Nigerië leef Hausa ook in lande soos Benin, Ghana, Ivoorkus, Kameroen, Soedan, Tsjad en Togo. Groot stede met 'n belangrike Hausa-bevolking sluit in Lagos, Port Harcourt, Accra, Abidjan, Banjul en Cotonou.
Die Hausa is 'n hoofsaaklik Islamitiese volk en beoefen tradisioneel handel en die makmaak van beeste. Hulle het oor eeue heen 'n belangrike rol in die Trans-Sahara-handel gespeel en langs tradisionele handelsroete gevestig. Tans speel die Hausa 'n belangrike rol in die politiek en kultuur van beide Niger en Nigerië. Veral in Niger is sommige presidente en premiers van Hausa-afkoms, waar hulle ook omtrent die helfde van dié land se bevolking vorm.
↑ 1,00 1,01 1,02 1,03 1,04 1,05 1,06 1,07 1,08 1,09 1,10 1,11 1,12 1,13 1,14 1,15 1,16 1,17 (en) "Hausa". Joshuaproject.net. 2016. Verkry op 17 Februarie 2016.
↑ (en) Williams, Lizzie (2008). Nigeria: The Bradt Travel Guide. Bradt Travel Guides. p. 32. ISBN 1-84162-239-7.
Wikimedia Commons het meer media in die kategorie Hausa (volk).
Ontsluit van "https://af.wikipedia.org/w/index.php?title=Hausa_(volk)&oldid=1618575"
Die bladsy is laas op 19 November 2017 om 05:21 bygewerk.